Kazimieras Dominykas Oginskis

Kazimieras Dominykas Oginskis (, po 1660 m. – 1733 m. spalio 10 d.) – Lietuvos Didžiosios Kunigaikštystės (LDK) karinis ir politinis veikėjas, poetas.

 Biografija 

Kunigaikštis, kilęs iš Lietuvos didikų Oginskių giminės. Tėvas Jonas Jackus Oginskis (po 1619 m. – 1684 m.), motina – Janina Teodora Naruševičiūtė. Broliai – Aleksandras Oginskis (po 1660 m. – 1690 m.) ir Martynas Antanas Oginskis (po 1660 m. – 1703 m.).
Šeima 
1692 m. vedė Eleonorą Vainaitę (mirė 1738 m.), Pinsko maršalkos ir Gargždų seniūno Motiejaus Vainos dukrą. Kaip nuotakos kraitį gavo Grūšlaukės dvarą.

Vaikai:
 Juozapas Tadas Oginskis (apie 1693–1736), Lietuvos kariuomenės generolas majoras, Trakų vaivada
 Marcibelė Oginskaitė (gimė po 1693 m.), Ignoto Zavišos žmona
 Teresė Oginskaitė (gimė po 1693 m.), Jono Mykolo Sologubo žmona
 Elena Oginskaitė (1701–1790 m.), Ignoto Oginskio (1698–1775 m.) žmona (nuo 1739 m.), Luokės, Vaiguvos ir Grūšlaukės dvarininkė
 Marijona Oginskaitė (po 1701 m. – 1763 m.), Stanislovo Oginskio žmona (nuo 1739 m.)

 Veikla 
Poetas, valstybės ir karo veikėjas. 1688, 1693, 1695, 1696, 1698, 1701–1703, 1712 m. seimų narys. Nuo 1709 m. Trakų, nuo 1730 m. – Vilniaus vaivada, Gargždų, Užpalių, Užvenčio, Seivų ir Vyžuonų seniūnas. 

Su broliu iš pirmosios tėvo santuokos Grigaliumi Antanu Oginskiu dalyvavo Valkininkų konfederacijos veikloje, nukreiptoje prieš Sapiegų įsigalėjimą Abiejų Tautų Respublikoje. Rėmė Augustą II kovoje su Stanislovu Leščinskiu dėl karaliaus sosto.

1724–1725 m. su Jurgiu Vaina pastatė naują Salantų bažnyčią.Kazys Misius. Iš Salantų bažnyčios ir parapijos istorijos. - Salantų bažnyčia: istorija, meno vertybės ir žmonės. - Žemaičių praeitis. - Vilnius: Vilniaus dailės akademijos leidykla, 2011. - T. 15. - P. 21

 Šaltiniai 

 Teresa Zielińska. Kazimierz Dominik Ogiński. - Polski słownik biograficzny. - Warszawa, 1978. - T. XXIII. - S. 615–617
 Nuorodos 

|-

 Apdovanojimai 
1729 m. apdovanotas Baltojo Erelio ordinu.

Kazimieras Dominykas
Kategorija:Trakų vaivados
Kategorija:Vilniaus vaivados
Kategorija:Užpalių seniūnai
Kategorija:ATR Seimo atstovai